V. Ferdinánd is gyengeelméjűnek bizonyult, ezért helyébe 1848-ban, a magyar szabadságharc idején I. Ferenc József lépett. Megkoronázására azonban csak 19 év múlva, a kiegyezést követően kerülhetett sor. Ekkor azonban már nagy változások történtek, amikről első ízben részletes híradások is fennmaradtak. Politikailag a legfontosabb az volt, hogy az első ízben magyarul kiállított koronázási hitlevél első cikkelye kimondta Magyarországnak és társországainak törvényes függetlenségét.